projecte-aina/catalan_government_crawling huggingface dataset:
L'Agència de Ciberseguretat de Catalunya dedica part de la seva activitat a configurar un programa de sensibilització i conscienciació́ en matèria de ciberseguretat, que permet dotar d'una major maduresa al país com a societat de la informació.
L'Agència de Ciberseguretat de Catalunya, com a impulsor de la seguretat TIC a Catalunya, té per objectiu "garantir una Societat de la Informació Segura per a tots".
En aquesta línia, realitza una tasca de conscienciació i sensibilització amb el Programa Internet Segura.
En aquest context, l'Agència de Ciberseguretat de Catalunya treballa per garantir que la ciutadania utilitzi els recursos TIC d'una forma segura.
Amb aquest objectiu, es realitzen activitats de divulgació, formació i conscienciació mitjançant l'elaboració de continguts i recursos formatius que ajuden a prevenir situacions de perill per a la seguretat d'aquests mitjans.
El Programa s'alinea amb els objectius de l' Estratègia per un Internet millor per a nens i nenes de la Comissió Europea a través del programa Safer, orientat a menors i joves, però amb el focus obert també a la ciutadania en general, incloent-hi els aspectes de promoció de la confiança i la ciberseguretat que afecten a tots els usuaris d'internet i les xarxes socials.
L'Agència de Ciberseguretat de Catalunya, a través del Programa Internet Segura, ha establert diferents acords i col·laboracions com són el conveni de treball amb la DGAIA per a promoure formació als professionals del servei 116 111 Infància Respon, l'acord de col·laboració amb la campanya global STOP.THINK.CONNECT, i la participació en activitats organitzades per Insafe i Inhope dins el marc dels treballs realitzats per SICs d'Europa (activitats de sensibilització i participació de menors, treball amb línies d'ajuda, i denúncies de continguts dins el projecte Better Internet for Kids ).
El servei de formació de l'Agència de Ciberseguretat de Catalunya consisteix en l'elaboració i prestació d'activitats formatives que es peticionen específicament per la Generalitat de Catalunya i administracions públiques per tal de millorar les seves competències i coneixements en matèria de seguretat TIC.
Aquesta formació versa sobre els tres elements principals: tècnics, legals i organitzatius.
Així doncs, s'engloben xerrades formatives i de conscienciació, entorns virtuals d'aprenentatge en línia, preparació de material docent, guies i notícies, organització d'esdeveniments i avaluació dels continguts a transmetre.
També es proporcionen coneixements sobre la seguretat de les TIC a empleades i empleats públics per tal de ser capaços d'aplicar aquests coneixements en l'àmbit professional o per formar a professionals que puguin transmetre'ls a altres treballadores i treballadors de l'àmbit públic.
El principal objectiu és informar i educar a les usuàries i als usuaris d'una organització, augmentant la sensibilitat i la consciència davant de les amenaces relacionades amb la seguretat de la informació promovent bones pràctiques.
És necessari dur a terme una tasca de sensibilització de les àrees usuàries i els responsables de gestió de l'orgaització, per tal d'aconseguir disposar d'una infraestructura en ple funcionament.
En l'actual estat de confinament s'està fent un ús intensiu de diferents plataformes de videoconferència per finalitats personals i professionals
La Conselleria de Polítiques Digitals i Administració Pública, activa un banc d'eines digitals perquè ciutadania, pimes i autònoms puguin mantenir l'activitat durant la crisi de la SARS-CoV-2
Trenca les cadenes de rumors, cerca les fonts oficials per informar-te, i posa al dia els teus dispositius mòbils
Es constata un increment de l'activitat cibercriminal que aprofita la situació d'excepcionalitat actual per difondre campanyes malicioses per obtenir accés a dades sensibles
Com a Agència de Ciberseguretat de Catalunya us transmetem l'últim comunicat d'alertes de seguretat d'IOS.
Us fem arribar aquesta informació perquè prengueu les mesures de verificació, contenció i erradicació que considereu adients.
S'ha sabut de l'existència de vulnerabilitats 0-day al client de correu per defecte dels dipositius mòbils iPhone i iPad.
Per més informació, consultar el PDF adjunt.
Una vulnerabilitat crítica de tipus bypass d'autenticació a libssh, una llibreria que implementa el protocol d'autenticació de SHH, permet l'accés en remot sense credencials a la consola, fins i tot arribant al compromís complet dels servidors afectats.
L'explotació s'aprofita del tractament incorrecte dels missatges del tipus SSH2_MSG_USERAUTH_SUCCESS que modifiquen erròniament l'estat intern de la llibreria en mode servidor, indicant que el client està autenticat i permetent l'accés.
Les versions afectades de libssh arriben fins la 0.6.0, publicada fa més de 4 anys.
De moment, es desconeix el nombre global de servidors realment exposats, si bé s'estima que no serà massiu, donada l'alta popularitat de l'alternativa a libssh, l'openshh.
De fet, el popular servei de gestió de repositoris amb codi git, Github, utilitza libssh però ha comunicat ja via Twitter que no s'ha vist afectat, a l'utilitzar una versió modificada de la llibreria.
Per solucionar la vulnerabilitat, els experts de seguretat demanen procedir a actualitzar a una de les noves versions publicades de libssh, com són la 0.8.4 i 0.7.6.
A més a més, també hi ha disponibles pegats de seguretat per a versions més antigues.
El kernel de Linux torna a tenir una vulnerabilitat semblant a la publicada anteriorment.
Es tracta de Fragment Smack, que afecta a la implementació de la IP de tots els kernels amb versió 3.9 i posteriors.
Gràcies a ella s'indueix una denegació de servei que s'aprofita per incrementar el consum de recursos en el sistema afectat, incidint en el seu normal funcionament.
A diferencia de l'anterior, que requeria mantenir connexions TCP de forma continuada, aquesta fa servir fragments d'IP, tot falsejant l'origen de les comunicacions, el que dificulta la mitigació dels atacs i n'augmenta el seu impacte.
Les principals distribucions de Linux ja han reportat estar afectades.
Dins del butlletí de seguretat de l'entitat en trobareu tots els detalls.
Actualment, totes elles compten amb una actualització de seguretat que apedaça la debilitat detectada.
A més a més, en cas de no poder-ho fer, els experts de seguretat estableixen uns passos alternatius, que també trobareu detallats al butlletí.
La vulnerabilitat coneguda com a FragmentSmack, on l'atacant causa una condició de denegació de servei en els sistemes gràcies a l'enviament de fragments IP especialment dissenyats, també afecta Windows.
Si bé en l' alerta publicada el mes d'agost s'avisava de l'impacte en Linux, no ha estat fins aquest 11 de setembre que Microsoft ha confirmat l'error en les versions des de Windows 7 a Windows 10 (incloent la 8.1 RT), Windows Server 2008, 2012, 2016 i les versions Server Core Installation.
A dia d'avui, encara no s'ha publicat ni codi ni s'ha detectat cap campanya maliciosa que permeti aprofitar la vulnerabilitat, malgrat s'espera que els primers exploits funcionals apareguin en les properes setmanes.
És per això que els experts de seguretat recomanen aplicar les actualitzacions publicades per Microsoft.
D'igual manera, recorden que en cas de no poder aplicar els pegats, caldria desactivar el reacoblament (reassembly) de fragments IP, a partir d'unes comandes que podreu trobar dins el butlletí de seguretat de l'entitat.
Una vulnerabilitat de tipus Local Privilege Escalation (LPE) al programari Task Scheduler de Microsoft Windows permet a un usuari local guanyar privilegis de sistema.
L'atacant ha d'aconseguir que un usuari legítim executi una aplicació especialment dissenyada.
L'error és degut a la gestió de les crides ALPC (Advanced Local Procedure Call) del gestor de tasques de Windows, un mecanisme intern per a la comunicació entre processos que permet a un procés client peticionar informació o l'execució d'accions a un altre procés servidor dins el mateix sistema operatiu.
Els sistemes de 32bits també, tot i que l'explotació requereix la modificació de la PoC.
Els experts de seguretat recomanen estar atents a les properes actualitzacions de Microsoft, previstes per l'11 de setembre, i aplicar-les al més aviat possible.
Una vulnerabilitat a Apache Struts, el popular framework de codi lliure per webs basades en Java, permetria l'execució de codi remot.
L'error sorgeix d'una insuficient validació de la informació de l'usuari al core del framework Struts, concretament en l'ús del llenguatge OGNL.
L'explotació es realitzaria a través d'una entrada maliciosa a l'aplicació afectada i afecta les versions Apache Struts de 2.3 a 2.3.32 i en les versions de 2.5 a 2.5.16, així com a les aplicacions web desenvolupades amb aquestes versions.
Diversos fabricants estan analitzant l'exposició dels seus productes a la vulnerabilitat i es preveu que publiquin actualitzacions aviat (és el cas de Cisco, per exemple).
Pel que fa a exploits públics, fins ara no se n'han detectat, si bé existeix una prova de concepte.
En aquest context, els experts de seguretat recomanen l'actualització d'Struts a les versions no vulnerables.
És a dir, si s'utilitza Struts 2.3 s'aconsella passar a la versió 2.3.35 o superior.
Trobareu tota la informació dins del butlletí de seguretat de l'entitat.
El personal autoritzat a prestar serveis en la modalitat de teletreball haurà de seguir les normes de ciberseguretat que s'emetin en aquest document, així com complir amb els requeriments tècnics i les condicions d'utilització dels mitjans tecnològics de conformitat amb les instruccions que es dictin sobre l'ús de les tecnologies de la informació i la comunicació (TIC) a l'Administració de la Generalitat de Catalunya.
Al peu d'imatge podeu disposar d'un enllaç a continguts de Formació per al teletreball.
El personal de la Generalitat de Catalunya i del seu Sector Públic autoritzat a prestar serveis en la modalitat de teletreball, haurà de contemplar unes normes de ciberseguretat determinades
Dispositius infectats amb un adjunt maliciós, esdevenen la porta d'entrada de ciberatacs dissenyats a mida que formen la triple amenaça global en ciberseguretat
Els programaris maliciosos s'han convertit en una eina d'ús recorrent pels cibercriminals que tenen com a objectiu prioritari les empreses, tot i que durant el tercer trimestre del 2019 també han destacat els atacs contra organismes públics i en especial el sector educatiu, coincidint amb l'inici del curs escolar.
La motivació econòmica és cabdal per entendre l'evolució, complexitat i polivalència d'aquests ciberatacs.
L'última edició de l' Informe de tendències de ciberseguretat de l'Agència de Ciberseguretat de Catalunya, que fa un extens repàs a les principals ciberamenaces detectades al món i té en compte fonts qualificades d'entitats, fabricants, organismes i professionals de l'àmbit de la ciberseguretat, alerta de la triple amenaça distribuïda arreu del món a través de correus electrònics amb un fitxer adjunt maliciós.
D'acord amb aquest informe, aquests atacs amaguen l'autoria combinada de diversos operadors criminals que fan ús de tres programaris maliciosos diferents: els troians Emotet i Trickbot que forcen els dispositius infectats a quedar sota el control d'una xarxa d'ordinadors ( botnet ) controlada des d'un servidor, i el programari de segrest Ryuk, encarregat de xifrar els sistemes d'informació de la víctima.
Qualsevol dispositiu connectat a Internet és susceptible de formar part d'una botnet i s'estima que en alguns casos han arribat a tenir una mida d'uns dos milions i mig de dispositius.
Per aquest motiu són tan importants les mesures preventives, com la conscienciació dels treballadors contra un atac d'enginyeria social ( phishing) i l'ús de sistemes ben protegits, actualitzats i monitoritzats
Amb motiu de la celebració del Dia de la Internet Segura, l'Agència de Ciberseguretat de Catalunya publica l'Informe de Tendències de Ciberseguretat del 3er trimestre de 2019 i alerta d'una triple amenaça de programaris maliciosos distribuïts a través del correu electrònic
Aparició a curt termini d'atacs que explotin les vulnerabilitats SMBGhost i SMBleed a SMBv3 publicades per Microsoft el març i juny d'enguany.
Oriol Torruella ha presentat "L'Estratègia de Ciberseguretat de Catalunya i el món local" a la Jornada organitzada per la Diputació de Girona i la Universitat de Girona "Ciberseguretat: un nou repte per als governs locals»
Aquesta nova marca ha de permetre potenciar l'Agència com a referent nacional i internacional en l'àmbit de la ciberseguretat
La revolució de la indústria del ransomware
El TERMCAT ha comptat novament amb el suport i les aportacions del CESICAT per la segona edició del diccionari en línia
El document alerta de la professionalització de les organitzacions dedicades al cibercrim, exemplificada amb l'evolució del ransomware, el continuat robatori de credencials i l'increment d'activitat del ciberespionatge i d'hacktivisme.
Els títols, recomanats pel Programa Internet Segura, tracten des de les implicacions del Big Data fins les particularitats del món de les criptomonedes
L'entitat va validar i compartir coneixements en el que es considera l'esdeveniment mundial de referència en matèria de ciberseguretat
Com a Agència de Ciberseguretat de Catalunya us transmetem l'últim comunicat d'alertes de seguretat relacionades amb Microsoft Teams.
Us fem arribar aquesta informació perquè prengueu les mesures de verificació, contenció i erradicació que considereu adients, en base a les recomanacions ofertes, en relació a la publicació dels detalls sobre un nou vector d'atac contra l'eina de col·laboració Microsoft Teams.
Per més informació, consultar el PDF adjunt
L'organització de l'Agència de Ciberseguretat de Catalunya s'organitza a partir de l'estructura següent:
La Fundació CESICAT va ser constituïda el 2 de febrer de 2010 en compliment de l'objectiu previst en el Pla nacional d'impuls de la seguretat TIC a Catalunya, aprovat pel Govern de la Generalitat de Catalunya mitjançant l'Acord de Govern GOV/50/2009 de 17 de març.
El CESICAT té uns estatuts en els quals es recullen les normes que han de regir la Fundació.
El personal de l'Agència es troba subjecte al XVI Conveni col·lectiu estatal d'empreses de consultoria i estudis de mercats i de l'opinió pública, publicat íntegrament al BOE-A-2009-5688.
L'Agència no disposa d'alliberats sindicals.
D'acord amb la normativa laboral vigent, l'Agència disposa d'un representant dels treballadors que realitza les funcions establertes a dita normativa.
Aquest representant va ser elegit mitjançant el procediment d'eleccions executat durant el període Març-Abril del 2014.
Com a Agència de Ciberseguretat de Catalunya transmetem un comunicat d'alertes de ciberseguretat en relació a intents d'explotació de la vulnerabilitat crítica CVE-2019-19781 a NetScaler, NetScaler Gateway, Citrix ADC i Citrix Gateway.
Fem arribar aquesta informació perquè es prenguin les mesures de verificació, contenció i erradicació que es considerin adients.
Per a més informació, consultar el PDF adjunt.
Tres vulnerabilitats afecten la majoria de processadors moderns (Intel, AMD I ARM) i permeten llegir el contingut de la memòria d'un sistema, sense necessitat de disposar de privilegis d'administrador.
Agrupades en les famílies Meltdown i Spectre, poden desembocar en l'accés no autoritzat a informació sensible, com per exemple: contrasenyes, claus privades, galetes de navegació, documents confidencials o imatges.
Totes les vulnerabilitats estan relacionades amb una optimització introduïda durant la fase de disseny dels principals processadors moderns, coneguda com "speculative-execution" (execució predictiva).
Si bé la tècnica permet considerables millores en el rendiment dels ordinadors actuals, també és la causa original d'aquesta afectació a la confidencialitat de les dades, que en cap cas permet la modificació de la informació o la interrupció de l'accés als usuaris legítims.
A dia d'avui no es coneixen campanyes malicioses actives que explotin aquestes vulnerabilitats, i no hi ha evidències que fins al moment s'hagin fet servir per cap atac.
Els experts de seguretat recomanen aplicar les actualitzacions tan aviat com estiguin disponibles.
A més a més, a l'informe de l'Agència hi ha enumerades un seguit d'accions a considerar.
El 3 de Gener de 2018 es varen publicar les vulnerabilitats conegudes com Meltdown i Spectre amb afectació a la majoria de processadors moderns i que podrien permetre a un procés llegir la memòria d'un procés aliè així com del sistema operatiu.
Aquestes vulnerabilitats són explotables mitjançant el que es coneix com a side-channel attacks, és a dir, atacs basats en la implementació del sistema (la implementació del processador en aquest cas) i no en els algorismes o programes executats per aquest.
Des d'aleshores ha crescut notablement la descoberta de vulnerabilitats i atacs d'aquesta tipologia afectant als processadors, tendència que ha continuat durant la resta de l'any.
Cal remarcar que l'explotació d'aquestes vulnerabilitats es considera dificultosa i que no s'ha observat l'ús de les mateixes en campanyes.
El butlletí de seguretat de l'entitat recopila aquestes publicacions, fent èmfasi en les novetats introduides així com en les mitigacions disponibles.
Internet Explorer té una vulnerabilitat d'execució de codi remot que ja està sent explotada en atacs dirigits.
Aquesta recau en la gestió d'objectes en memòria del motor d'execució d'scripts JScript d'IE i per ser explotada requereix de la interacció de l'usuari, que ha de causar la interpretació del codi maliciós a través de:
La conseqüència és que l'atacant podria prendre el control del sistema afectat i instal·lar programes, comprometre informació o crear comptes d'usuari, entre d'altres.
Fins i tot, en el cas d'un escenari d'atac via web, l'atacant podria introduir codi específic en un portal web sota el seu control i convèncer l'usuari per a que visiti la web, per exemple via email.
Les versions afectades per aquest error són IE 9, 10 i 11.
També altres aplicacions que permetin inserir IE o el seu motor d'execució poden actuar com a vector d'atac.
Els experts de seguretat recomanen procedir a instal·lar les actualitzacions publicades per Microsoft i que són distribuïdes per Windows Update en els sistemes que tenen habilitat aquest mecanisme.
En el cas de no poder-les aplicar, consulteu el butlletí de seguretat de l'entitat.
PHP en la seva versió 5 i 7.0 deixarà de tenir suport a finals d'any.
Aquest llenguatge, molt popular a la web, és utilitzat per gestors de continguts com Wordpress, Joomla, Drupal, etc. En total, es calcula que prop del 70% dels portals web pot quedar-ne afectat.
Per això, els experts de seguretat recomanen actualitzar a les versions 7.2.11 i superiors, o 7.1.23 i superiors.
Addicionalment s'han publicat actualitzacions a PHP 7, que solucionen errors funcionals ( bugs ) a les darreres versions, i eviten que s'executi codi arbitrari.
Afecten, en concret, les versions 7.2 anteriors a la 7.2.11, i a les versions 7.1 anteriors a la 7.1.23.
En qualsevol cas, actualment no s'han detectat campanyes malicioses que explotin aquestes vulnerabilitats.
La informació detallada la podeu trobar dins el butlletí de seguretat de l'entitat.
Una vulnerabilitat a jQuery File Upload, un dels plugins més populars de jQuery, permetria la pujada no restringida d'arxius al servidor i l'execució de codi remot amb privilegis limitats.
L'error rau en una configuració per defecte insegura.
En aquest sentit, es considera que l'impacte de la vulnerabilitat és crític i podria afectar més de 7.800 projectes de Github i gestors de contingut com Wordpress, Drupal i Joomla, entre altres.
De fet, hi ha proves de concepte públiques d'explotació, amb evidències des de 2015.
Els experts de seguretat recomanen aplicar les actualitzacions publicades al plugin original i aplicar restriccions a l'execució de codi pujat amb el plugin mitjançant la configuració del servidor web.
Oracle, la companyia especialitzada en el desenvolupament de solucions al núvol i locals, ha publicat 301 actualitzacions de seguretat per resoldre 280 noves vulnerabilitats identificades en un centenar dels seus productes.
En general, una gran majoria (el 60%) permeten l'explotació remota sense autenticació i, per tant, tenen una base potencial d'atacants més àmplia que la resta.
A més a més, 49 del total són crítiques, i 46 d'elles tenen una criticitat molt propera a la màxima puntuació (CVSS de 9,8).
Els productes afectats estan enfocats a sectors específics de la indústria (serveis financers, hostaleria, venda al detall, etc.) així com als que ofereixen serveis TIC transversals (serveis de Bases de Dades, aplicacions de gestió TIC, etc.).
Tant aquesta informació com la classificació detallada de l'impacte de les vulnerabilitats es troba ampliada dins del butlletí de seguretat de l'entitat.
Els experts de seguretat recomanen a qui disposi de de productes d'Oracle que revisi el llistat complet de les aplicacions i les versions actualitzades per determinar si hi ha afectació.
En cas afirmatiu, aplicar els pegats corresponents publicats per la companyia.
Carrer de Salvador Espriu, 45-51, 3a planta
Horari d'atenció: de dilluns a dijous, de 9 a 14 hores i de 15 a 17 hores.
Anuncis de licitació, adjudicació i contractes concertats per l'Agència de Ciberseguretat de Catalunya.
Us podeu descarregar els plecs de clàusules particulars, els plecs tècnics i projectes constructius, i qualsevol altra documentació complementària relativa a les licitacions de l'entitat.
Carrer de Salvador Espriu, 45-51 (Polígon Pedrosa)
L'Agència de Ciberseguretat de Catalunya presta els serveis de ciberseguretat en l'àmbit de la Generalitat de Catalunya, fomenta la ciberseguretat en l'Administració Local de Catalunya, i actua en la seva condició de CSIRT (Computer Security Incident Response Team) de Catalunya amb universitats, empreses i ciutadania.
L'Agència de Ciberseguretat de Catalunya, segons el que indica la llei que la regula, Llei 15/2017, del 25 de juliol, de l'Agència de Ciberseguretat de Catalunya, té per objecte:
L'Agència de Ciberseguretat de Catalunya, en la seva funció de suport i foment de la ciberseguretat a les administracions locals de Catalunya, avalua el nivell de ciberseguretat de les infraestructures TIC accessibles a Internet de més de 500 organismes de l'Administració Local per mitjà del conveni de col·laboració amb el Consorci Administració Oberta Electrònica de Catalunya (CAOC).
Alhora, l'Agència actua també en la seva funció de CSIRT de Catalunya en qualitat de Catalonia-CERT®.
D'aquesta manera, interactua en l'àmbit de les administracions locals tant a nivell preventiu com també reactiu enfront incidents de ciberseguretat, prestant alhora un servei d'orientació a aquells organismes que hagin sofert un incident, oferint consells i recomanacions per a la seva prevenció.
L'Agència de Ciberseguretat de Catalunya ofereix el seu suport en matèria de ciberseguretat a les universitats públiques catalanes mitjançant la seva coordinació i col·laboració amb el Consorci de Serveis Universitaris de Catalunya (CSUC), entitat responsable de donar suport a les institucions connectades a l'Anella Científica en temes de seguretat a la xarxa.
En aquest sentit, l'Agència actua en qualitat de Catalonia-CERT® en l'exercici de la seva funció de CSIRT de Catalunya.
La seva principal activitat es basa en la coordinació amb el CSUC en l'àmbit d'incidents de ciberseguretat produïts o ciberamenaces actives que puguin anar dirigides a universitats i/o centres de recerca.
D'altra banda, també ofereix suport per mitjà de guies i altres àmbits normatius que puguin ser d'aplicació en l'entorn de les universitats si aquestes ho consideren escaient.
L'Agència de Ciberseguretat de Catalunya respon a la funció de vetllar per la ciberseguretat de la Societat Digital catalana, i ho fa també en l'àmbit de la ciutadania, societat civil i teixit productiu del país.
En aquest àmbit, l'Agència actua en qualitat de CSIRT de Catalunya, i centra la seva actuació en donar suport, consells i recomanacions davant d'incidents de ciberseguretat, i impulsar permanentment una acció de sensibilització, conscienciació i formació orientades a prevenir incidents i a fer un ús segur de les TIC.